**Հադիա Թայիկ** (նորվ.՝ Hadia Tajik, հուլիսի 18, 1983(1983-07-18), Բյորհայմսբիգդ, Ռուգլան), նորվեգացի լրագրող, իրավաբան և քաղաքական գործիչ։ 2012 թվականի սեպտեմբերի 21-ից Նորվեգիայի մշակույթի նախարար՝ Ենս Սթոլթենբերգի կառավարությունում։ 2013 թվականի հոկտեմբերի 16-ին Նորվեգիայի թագավորը փոխեց կառավարությունը և Թայիկին փոխարինեց Թորնհիլդ Ուիդվին։

Նորվեգիայի պատմության մեջ ամենաերիտասարդ նախարան է եղել (29 տարեկան) ու առաջին մուսուլմանը նախարարի պաշտոնում։ Նախարար դառնալիս Թայիկը հայտնեց, որ Նորվեգիայի մշակութային բազմազանությունը պիտի լինի երկրի ամենօրյա կյանքի անքակտելի մասը։

2015 թվականին ընտրվել է Նորվեգիայի բանվորական կուսակցության ղեկավարի տեղակալ։

Կենսագրություն
--------------

Հադիա Թայիկը ծնվել է Պակիստանից եկած ներգաղթյալների ընտանիքում, որոնք Նորվեգիայում են հաստատվել 1970-ական թվականների սկզբներին։

Սթավանգերի համալսարանում Հադիան ստացել է ժուռնալիստիկայի բակալավրի աստիճան։

Մարդու իրավունքներ է ուսումնասիրել Միացյալ Թագավորության Քինգսթոնի համալսարանում՝ հընթացս 2004-2005 թվականներին։

Իրավագիտության մագիստրոսի կոչում ստացել է 2012 թվականին Օսլոյի համալսարանում։

Քաղաքական գործունեություն
-------------------------

Հայրենի Ստրանդ կոմունայում ղեկավարել է Բանվորական կուսակցության երիտասարդական թևը 1999-ից 2002 թվականներին։

Աշխատանքի նախարարի խորհրդականն է եղել 2006-ից 2008 թվականներին։ Հետո վարչապետ Ենս Սթոլթենբերգի խորհրդականը (2008), իսկ 2008-ից 2009 թվականների արդարադատության նախարար Կնուտ Սթորբերգերի խորհրդականը։

2009 թվականին ընտրվել է Սթորթինգի անդամ, որտեղ ներկայացրել Օսլոն։ Արդյունքում, 2013 թվականի պառլամենտական ընտրություններում ընտրվեց պատգամավոր։

2011 թվականի հուլիսի 22-ին Օսլոյում և Ությոա կղզում տեղի ունեցած ահաբեկչական գործողությունների ժամանակ Հադիա Թայիկը էքս-վարչապետ Գրու Հարլեմ Բրունթլանի հետ այցելել է Բանվորական կուսակցության երիտասարադական ճամբար և ահաբեկչությունից ժամեր առաջ հեռացել այնտեղից, որտեղ սպանդ կազմակերպեցին ահաբեկիչները։

Սոցիալական մեդիայում ցուցաբերած ակտիվության և էլեկտրոնային գրքերի աջակցման համար նրան անվանում են «մշակույթի առաջին թվային նախարար»։

Անձնական կյանք
--------------

2014 թվականից ամուսնացած է իր քաղաքական ընդդիմախոս, Պահպանողական կուսակցության քաղաքական գործիչ Սթեֆան Հեգելունդի հետ։

Ընտիր ստեղծագործություններ
--------------------------

* 2001 — Hadia Tajik: *Svart på Hvitt*, Tiden Norsk forlag.
* 2009 — Trond Giske; Hadia Tajik: «Hvem snakker for Bob Kåre?», i Mangfold eller enfold, Aschehoug.

Ծանոթագրություններ
------------------

1. 1 2 3 4
2. 1 2  Store norske leksikon(նորվ.) — 1978. — ISSN 2464-1480
3. ↑
4. ↑
5. ↑
6. ↑  *Tajik H.* Frihet - en politisk og personlig historie — 2020.
7. ↑  «NRK Nyheter. Tybring-Gjedde møter Hadia Tajik i Dagsrevyen».
8. ↑  «Министром культуры Норвегии стала 29-летняя мусульманка» (ռուսերեն). РБК. Արխիվացված է օրիգինալից 2012 թ․ սեպտեմբերի 22-ին. Վերցված է 15 апреля 2014-ին.
9. ↑  «Ansvarsfordelingen i Erna Solbergs regjering» (նորվեգերեն). regjeringen.no. Վերցված է 15 апреля 2014-ին.
10. 1 2 3  «Министром культуры Норвегии стала 29-летняя мусульманка» (ռուսերեն). РБК. Արխիվացված է օրիգինալից 2012 թ․ սեպտեմբերի 22-ին. Վերցված է 15 апреля 2014-ին.
11. ↑  «Tajik, Hadia» (անգլերեն). Стортинг. Վերցված է 15 апреля 2014-ին.
12. ↑  Stavrum, Gunnar. «Ingen snill pike». *Nettavisen* (Norwegian). Mediehuset Nettavisen. Արխիվացված է օրիգինալից 2013 թ․ մարտի 28-ին. Վերցված է 2013 թ․ փետրվարի 23-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Official website (Norwegian)
* Hadia Tajiks biografi fra stortinget.no
* Politiske taler av Hadia Tajik, virksommeord.uib.no

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հադիա Թայիկ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1229198512 · ISNI: 0000000039366131 · LCCN: nb2003046786 · VIAF: 70901533 · WorldCat VIAF: 70901533 |

 |